Blocs

Aquest és un recull de diferents blocs relacionats amb l'ensenyament de la llengua catalana que, per diferents raons, he pensat que poden ser útils. Cal destacar que en cap cas no pretén ser exhaustiu i que la selecció és personal, així que potser trobeu algun bloc que falta o bé algun que en sobra. __[|Bloc de llengua catalana]__ En aquest bloc, mantingut per una mestra d'educació primària, hi ha tot un seguit de recursos per treballar el català mitjançant les TIC. La majoria de les propostes són per als nivells inicials.



__[|Llengua catalana]__

El Servei d'Immersió i Ús de la llengua del Departament d'Educació de la Generalitat de Catalunya ha desenvolupat diversos blocs temàtics on es recullen notícies sobre recursos, actes, xerrades, publicacions i novetats que apareixen a Internet sobre l'ensenyament de la llengua catalana. Aquests quatre blocs contenen articles sobre la llengua, l'alumnat nouvingut i la seva integració, la sociolingüística i el foment del gust per la lectura per a alumnes de primària i secundària.

__[|Acollida d'alumnat nouvingut]__



__[|El gust per la lectura]__



Un món de contes Perquè els contes no són només paraules...



__[|Sociolingüística]__



__[|Bloc de lletres]__

Bloc de la la biblioteca de lletres de la Universitat de Barcelona, amb notícies sobre actes que es realitzen al campus, enllaços a webs relacionades amb la literatura catalana i articles sobre novetats editorials. És molt i molt extens.

__[|ESO 1 Joanot]__

Aquest bloc és una experiència de les TIC aplicades al dia a dia de l'ensenyament de la llengua. Les professores de català de l'institut Joanot Martorell d'Esplugues de Llobregat han fet aquest bloc amb informació útil per als alumnes de català de 1r d'ESO i amb enllaços amb els blocs personals que cada alumne ha fet, per tal que tots puguin veure la feina que fan els altres i comentar-la.

__[|Llengua de CAT]__

Realitzat per un professor del Departament de Filologia Catalana de la Universitat d'Alacant, és una altra aplicació dels blocs, en aquest cas, per difondre informació complementària a les seves classes i per donar als alumnes dades útils -entregues, calendari, programa...



__[|GAZOPHYLACIUM]__

Un bloc molt treballat sobre lexicografia catalana. Inclou una llista d'enllaços a altres llocs web i blocs molt extensa.

__[|Català llengua estrangera]__

Realitzat per l'Àrea de llengua de l'Institut Ramon Llull, recull novetats sobre les TIC aplicades a l'ensenyament per al professorat de català com a llengua estrangera. També s'inclouen els enllaços als blocs dels professors de l'Institut, així com a altres blocs relacionats amb la llengua catalana.

[|Aprendre llengües]

"Aprendre llengües", de l'Enric Serra, professor de Filologia Catalana de la UAB, és un lloc de consulta ineludible per a tots aquells que estem interessats en el món de l'ensenyament i l'aprenentatge de les llengües, amb un paper destacat per a les TIC. Darrerament i fruit de la seva col·laboració amb el diari //Ara//, també podem llegir l'autor al bloc [|Ara, aprendre llengües] on ens delecta amb entrades inèdites i un punt més lúdiques encara (si això és possible!).

__[|Base de Badades]__

És un recull de definicions de paraules -algunes inventades- en clau d'humor i sobre temes d'actualitat. També inclou fotografies i acudits gràfics. La llista d'enllaços també és força extensa.



__[|Refranyer Català-Castellà]__

Un recull força extens de refranys, amb les seves variants i la traducció al castellà. S'inclouen les fonts consultades i un cercador molt útil, que funciona alfabèticament o per paraules, per poder trobar un refrany que contingui una determinada paraula.

__[|Dites i frases fetes]__

Aquest bloc és una recopilació de frases fetes i dites catalanes on, a cada entrada, hi podem trobar variants i sinònims, l'equivalència de significat en castellà i les referències corresponents. La columna de la dreta és molt útil perquè hi apareixen les entrades ordenades en ordre alfabètic. És, per tant, un diccionari de dites i frases fetes.


 * Les frases fetes és un gran món per explorar!** Aquest bloc es pot trobar a l'xtec i és una manera divertida i amena amb què els alumnes poden aprendre, tot jugant, frases fetes sobre parts del [|cos humà]!

__[|Raons que rimen]__ El bloc personal d'en Víctor Pàmies, autor també del refranyer i del bloc sobre les frases fetes. Inclou altres aspectes més personals, però sempre a l'entorn de la llengua catalana. A tall d'exemple, a l'entrada del 24 de desembre, ens ensenya a felicitar el Nadal en 79 llengües diferents. Molt recomanable.

També d'aquest mateix autor, podeu consultar el bloc __[|Paremiologia didàctica]__ on els articles tracten sobre les obres i els autors consultats en la realització dels blocs de frases fetes i de refranys.



Heus aquí els blocs realitzats a classe per les alumnes del Màster de Formació de Català per a adults: __[|Errors o horrors de llengua?]__



__[|Contat i debatut]__



__[|On i com?]__

__[|El català surt de festa]__



__[|Rissottoràpia]__



__[|Poèticament]__



I un altre bloc, també d'una companya de classe, on hi podeu trobar una agenda d'activitats, recursos, enllaços, frases fetes, paraules, curiositats, fotografies, cançons, llibres...

[|Quartsdenou]

[|CLEiTIC]

En aquest bloc, Èric Viladrich exposa algunes propostes pràctiques per a lús de les TIC en l'ensenyament del català com a llengua estrangera.



Mia's Box

Blog de recursos i experiències educatives